A ออกหุ้นกู้วงเงิน 250 ลบ. ดอกเบี้ย 5.95% เสนอขายกองทุน-รายใหญ่ 10-12 ต.ค.นี้
A ออกหุ้นกู้วงเงิน 250 ลบ. ดอกเบี้ย 5.95% เสนอขายกองทุน-รายใหญ่ 10-12 ต.ค.นี้
13 ก.ย. 2561

บริษัท อารียา พรอพเพอร์ตี้ จำกัด (มหาชน) หรือ A เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 1/2561 มูลค่าไม่เกิน 250 ล้านบาท อายุ 3 ปีครบกำหนดไถ่ถอนปี พ.ศ.2564 กำหนดอัตราดอกเบี้ยคงที่ร้อยละ 5.95 ต่อปี ชำระดอกเบี้ยทุก 3 เดือน
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือผู้ลงทุนรายใหญ่ เปิดจองซื้อในวันที่ 10-12 ต.ค.61 สำหรับผู้ลงทุนสถาบันและผู้ลงทุนรายใหญ่ที่ถือหุ้นกู้ชุด A180A และในวันที่ 16-18 ต.ค.61 เปิดให้ผู้ลงทุนสถาบันและผู้ลงทุนรายใหญ่ไม่ว่าจะเป็นหรือไม่เป็นผู้ถือหุ้นกู้ของบริษัท จองซื้อได้ โดยมี บล.หยวนต้า (ประเทศไทย) เป็นผู้จัดการการจัดจำหน่ายหุ้นกู้
สำหรับวัตถุประสงค์ในการออกหุ้นกู้ครั้งนี้ บริษัทมีแผนนำเงินที่ได้จากการเสนอขายหุ้นในครั้งนี้ทั้งจำนวนหรือบางส่วนชำระคืนหุ้นกู้ของบริษัท ครั้งที่ 2/25258 ครบกำหนดไถ่ถอนปี พ.ศ.2561 หรือหุ้นกู้ชุด A180A ที่มีจำนวนเสนอขาย 1,000 ล้านบาท
ขณะที่ บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้อยู่ที่ “BB” แนวโน้มอันดับเครดิต “คงที่” เมื่อวันที่ 4 ม.ค.61